Маори халҡының, бында беренсе европалылар барлыҡҡа килгәнгә тиклем бирелгән атамаһы һаҡланмаған, әммә Төньяҡ утрауҙы маориҙар Те Ика-а-Мауи (маори Te Ika-a-Māui) тип атауы билдәле, уның «Мауиның балығы» тип тәржемә ителеүе ихтимал. Мауи — океанда ҙур балыҡ тотоп, һуңынан уны утрауға әйләнгәндергән маори легендаларындағы тәңре. Көньяҡ утрауҙың ике киң таралған атамаһы була: Те Ваи Паунаму (маори Te Wai Pounamu) һәм Те Вака-а-Мауи (маори Te Waka a Māui)[1]. Беренсе атамаһын «нефрит һыу» тип, ә икенсеһен «Мауиның кәмәһе» тип тәржемә итергә мөмкин. XX быуат башына тиклем Төньяҡ утрауҙы ерле халҡы Аотеароа тип йөрөтәләр, ул «оҙон аҡ болот иле» (ao = «болот», tea = «аҡ», roa = «оҙон») тип тәржемә ителергә мөмкин, ә һуңғараҡ был атама бөтә ил өсөн маори телендә дөйөм ҡабул ителгән исемгә әйләнә[2]{{sfn|King|2003|p=41}.